Iphephandaba lesiNgisi langeSonto likhiphe okushaqisayo mayelana neMeya kanye nenye inkampani iCalvin Family, kulo mbiko umnikazi wale nkampani uMnu uCalvin Mathibeli uvumile ukuthi ike waba nomhlangano neMeya emzini wayo, wavuma futhi ukuthi kuke kwakhona akuvezayo okuwubhaqa lokukhanyisa. Uthi lolu bhaqa lwabe lucelwe yiMeya ukuze kukwazi ukuhlinzekelwa iqembu elibusayo ngemali kwazise kwabe kuyiwa okhethweni. “IMeya yangimema emzini wayo yangicela ukuba ngixhase ngezi-R 100 000 nathi yabe idingwa yi-ANC. Yabuye futhi yathi angikhokhele nezembatho ze-ANC,” kusho uMathibeli.